text: আহছানউল্লা বিজ্ঞান ও প্রযুক্তি বিশ্ববিদ্যালয় বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয় যার প্রতিষ্ঠাকাল ১৯৯৫।
  
  ইতিহাস  
  আহছানউল্লা বিজ্ঞান ও প্রযুক্তি বিশ্ববিদ্যালয়, ঢাকা আহ্‌ছানিয়া মিশন দ্বারা ১৯৯৫ সনে "বেসরকারী বিশ্ববিদ্যালয় আইন ১৯৯২" অনুযায়ী প্রতিষ্ঠিত হয় যা বাংলাদেশের সর্বাধিক মানসম্পন্ন বেসরকারী বিজ্ঞান বিশ্ববিদ্যালয়গুলোর একটি। ঢাকা আহছানিয়া মিশন  একটি অলাভজনক বাংলাদেশী স্বেচ্ছাসেবী সংগঠন যা ১৯৫৮ সালে খান বাহাদুর আহ‌্ছানউল্লা প্রতিষ্ঠা করেন। ঢাকার তেজগাঁওয়ে অবস্থিত এই বিশ্ববিদ্যালয়ের ক্যাম্পাস । স্থাপত্য ও প্রকৌশল, বিজ্ঞান ও কলা এবং ব্যবসা প্রশাসন ও ব্যবস্থাপনা এবং শিক্ষা অণুষদের অধীনে রয়েছে স্নাতক ও স্নাতকোত্তর পর্যায়ের বিভিন্ন বিষয়সমূহ। আহছানউল্লাহ বিশ্ববিদ্যালয় ইন্টারন্যাশনাল অ্যাসোসিয়েশন অব ইউনিভার্সিটিস, ইউনিভার্সিটি গ্রান্ট কমিশন ও অন্যান্য অনেক জাতীয় এবং আন্তর্জাতিক শিক্ষা প্রতিষ্ঠানের সঙ্গে সহযোগিতা এবং পেশাদারী সম্পর্ক বজায় রাখে।
  
  অনুষদ এবং বিভাগ
  বিশ্ববিদ্যালয়ের নিম্নলিখিত অনুষদ এবং বিভাগ রয়েছে:
  
   স্থাপত্য ও পরিকল্পনা অনুষদ
    স্থাপত্য বিভাগ 
   স্থাপত্যে ব্যচেলর
   স্থাপত্যে মাস্টার
  
  প্রকৌশল অনুষদ
    কম্পিউটার বিজ্ঞান ও প্রকৌশল বিভাগ 
   কম্পিউটার বিজ্ঞান ও প্রকৌশলে স্নাতক (সিএসই)
    তড়িৎ ও ইলেক্ট্রনিক প্রকৌশল বিভাগ 
   তড়িৎ ও ইলেক্ট্রনিক প্রকৌশলে ব্যচেলর অব সাইন্স
   তড়িৎ ও ইলেক্ট্রনিক প্রকৌশলে মাস্টার্স অব সাইন্স
    পুরকৌশল বিভাগ 
   পুরকৌশলে ব্যচেলর অব সাইন্স
   পুরকৌশলে মাস্টার্স অব সাইন্স
   পুর ও পরিবেশ প্রকৌশলে মাস্টার্স অব সাইন্স
   স্নাতকোত্তর ডিপ্লোমা (সিভিল)
    যন্ত্রকৌশল ও উৎপাদন প্রকৌশল বিভাগ 
   যন্ত্রকৌশল ও উৎপাদন প্রকৌশলে ব্যচেলর অব সাইন্স
   শিল্প ও উত্পাদন প্রকৌশলে ব্যচেলর অব সাইন্স
    বস্ত্র প্রকৌশল বিভাগ
   বস্ত্র প্রকৌশলে ব্যচেলর অব সাইন্স
    কলা ও বিজ্ঞান বিভাগ 
   গণিতে মাস্টার্স অব সাইন্স
  
  ব্যবসায় ও সামাজিক বিজ্ঞান অনুষদ 
    স্কুল অফ বিজনেস 
   ব্যবসায় প্রশাসনের স্নাতক
   ব্যবসায় প্রশাসনের স্নাতকোত্তর (নিয়মিত)
   ব্যবসায় প্রশাসনের স্নাতকোত্তর (এক্সিকিউটিভ)
  
  শিক্ষা অনুষদ
   শিক্ষা বিভাগ
   স্নাতকোত্তর (এম.এড)
   প্রাথমিক শিক্ষায় স্নাতক ডিগ্রি (বিএড প্রাথমিক)
   অনানুষ্ঠানিক শিক্ষায় স্নাতক ডিগ্রি (বিএড. নন-ফর্মাল)
  
  স্বীকৃতি 
  ওয়েবোমেট্রিক্‌স (Webometrics) তাদের বিশ্ববিদ্যালয় ক্রম ২০০৮ - এ আহছানউল্লা বিজ্ঞান ও প্রযুক্তি বিশ্ববিদ্যালয়কে বাংলাদেশে বেসরকারী বিশ্ববিদ্যালয়গুলির মধ্যে প্রথম, সকল বিশ্ববিদ্যালয়ের মধ্যে তৃতীয় এবং ভারতীয় উপমহাদেশে ৭৭তম সেরা বিশ্ববিদ্যালয় হিসেবে চিহ্নিত করে। এই ক্রম বৈজ্ঞানিক গবেষণা, আন্তর্জাতিক প্রতিযোগিতার ফলাফল এবং গবেষণাপত্র প্রকাশের উপর ভিত্তি করে তৈরি করা হয়েছে।
  
  আরও দেখুন
   সরকারি বিশ্ববিদ্যালয়
   বেসরকারি বিশ্ববিদ্যালয়
   জাতীয় বিশ্ববিদ্যালয়
  
  তথ্যসূত্র
  
  বহিঃসংযোগ 
   বিশ্ববিদ্যালয়ের ওয়েবসাইট
  
  বিষয়শ্রেণী:বাংলাদেশের বেসরকারি বিশ্ববিদ্যালয়
  বিষয়শ্রেণী:বাংলাদেশের বেসরকারী প্রকৌশল বিশ্ববিদ্যালয়
  বিষয়শ্রেণী:১৯৯৫-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৯৫-এ বাংলাদেশে প্রতিষ্ঠিত
  বিষয়শ্রেণী:বাংলাদেশের স্থাপত্য বিশ্ববিদ্যালয়
  বিষয়শ্রেণী:ঢাকার বিশ্ববিদ্যালয় ও মহাবিদ্যালয়
title: আহছানউল্লা বিজ্ঞান ও প্রযুক্তি বিশ্ববিদ্যালয়